Carol var en yngre søn af den tyske [[fyrste]] [[Karl Anton af Hohenzollern-Sigmaringen]] og tilhørte dermed en [[Hohenzollern-Sigmaringen|en katolsk sidegren]] af [[Kongeriget Preussen|det preussiske kongehus]], [[Huset Hohenzollern]]. Han var [[officer]] i den [[Preussen|preussiske]] hær, da han på anbefaling af kejser [[Napoleon 3. af Frankrig]] i [[1866]] blev tilbudt at blive regent i Rumænien. Som [[fyrste]] af Rumænien tog han navnet ''Carol'', rumænsk for ''[[Karl (navn)|Karl]]''. I de 48 år han regerede, fremmede han som en seriøs og effektiv men personligt kold og beregnende hersker Rumæniens udvikling. Landet erklærede fuld uafhængighed fra [[Osmanniske Rige|Tyrkiet]] i [[1877]], og Carol antog titel af konge i [[1881]]. De første jernbaner blev bygget, og [[olieudvinding|udvindingen af olie]] begyndte. Bøndernes situation var dårlig, og der var flere oprør i landbefolkningen: det alvorligste i [[1907]]. I [[1883]] havde Carol underskrevet en hemmelig alliance med [[Centralmagterne]]. Men da [[Første Verdenskrig]] brød ud, ville hans franskvenlige land ikke følge ham.
Titler Religion Samfund Biblioteks-_og_informationsvidenskab